《次陶渊明赠羊长史韵寄李翘叟》
宋代·李彭

遗民百念冷，中岁多艰虞。不希咸阳价，顿有旁行书。

李侯妙德咸，閒雅亦甚都。南郡此名流，闻声十年逾。

披云落星湾，情留厌归舆。只今丘园梦，君与川岑俱。

胸中书零乱，清言不踌躇。曩时僰道囚，风神颇相如。

此翁蝉蜕去，词林遂榛芜。乃于群忧中，孤笑成欢娱。

冷官类逃禅，未减汉庭疏。何时招隐岩，追凉迟咸舒。

作者简介：李彭，约公元一o九四年前后在世，字商老，南康军建昌（今江西永修县）人，江西诗派诗人。生卒年均不详，约宋哲宗绍圣初前后在世。博览群书，诗文富赡，为江西派大家。曾与苏轼、张耒等唱和。甚精释典，被称为“佛门诗史”。生平事迹不可考。